C 125/274
EL
Επίσημη Εφημερίδα της Ευρωπαϊκής Ένωσης
5.4.2023
Τρίτη 13 Σεπτεμβρίου 2022
Τροπολογία 213 Πρόταση κανονισμού Άρθρο 28 — παράγραφος 1 Κείμενο που προτείνει η Επιτροπή
Τροπολογία
1.
Η Επιτροπή συνεργάζεται με τις χώρες παραγωγής που αφορά ο παρών κανονισμός για την ανάπτυξη εταιρικών σχέσεων και συνεργασίας με στόχο την από κοινού αντιμετώπιση της αποψίλωσης και της υποβάθμισης των δασών.
Οι εν λόγω εταιρικές σχέσεις και οι μηχανισμοί συνεργασίας επικεντρώνονται στη διατήρηση, την αποκατάσταση και βιώσιμη χρήση των δασών, την αποψίλωση των δασών, την υποβάθμιση των δασών και τη μετάβαση σε βιώσιμες μεθόδους παραγωγής, επεξεργασίας, κατανάλωσης και εμπορίας των βασικών προϊόντων.
Οι εταιρικές σχέσεις και οι μηχανισμοί συνεργασίας μπορεί να περιλαμβάνουν δομημένους διαλόγους, προγράμματα και δράσεις υποστήριξης, διοικητικές ρυθμίσεις και διατάξεις σε υφιστάμενες συμφωνίες που παρέχουν στις χώρες παραγωγής τη δυνατότητα μετάβασης σε γεωργική παραγωγή που διευκολύνει τη συμμόρφωση των σχετικών βασικών και παράγωγων προϊόντων με τις απαιτήσεις του παρόντος κανονισμού.
Οι εν λόγω συμφωνίες και η αποτελεσματική τους εφαρμογή λαμβάνονται υπόψη στο πλαίσιο της συγκριτικής αξιολόγησης βάσει του άρθρου 27 του παρόντος κανονισμού.
1.
Στο πλαίσιο συντονισμένης προσέγγισης, η Επιτροπή και τα κράτη μέλη συνεργάζονται με τις χώρες παραγωγής που αφορά ο παρών κανονισμός, τις τοπικές κυβερνήσεις και τα ενδιαφερόμενα μέρη, ιδίως εκείνες που εξάγουν σημαντικές ποσότητες βασικών προϊόντων που απαριθμούνται στο παράρτημα Ι, μεταξύ άλλων μέσω της χρήσης υφιστάμενων και μελλοντικών εταιρικών σχέσεων και συμφωνιών ελεύθερων συναλλαγών και της ευθυγράμμισης των υφιστάμενων εργαλείων βοήθειας για την από κοινού αντιμετώπιση των βαθύτερων αιτίων της αποψίλωσης και της υποβάθμισης των δασών, καθώς και της δασικής μετατροπής.
Οι εν λόγω εταιρικές σχέσεις και οι μηχανισμοί συνεργασίας υποστηρίζονται με επαρκείς πόρους και επικεντρώνονται στη διατήρηση, την αποκατάσταση και βιώσιμη χρήση των δασών, την αποψίλωση των δασών και την υποβάθμιση των δασών, καθώς και τη δασική μετατροπή, και τη μετάβαση σε βιώσιμες μεθόδους παραγωγής, επεξεργασίας, κατανάλωσης και εμπορίας των βασικών προϊόντων, τη χρηστή διακυβέρνηση, καθώς και την προστασία των δικαιωμάτων και των μέσων διαβίωσης και της επιβίωσης των κοινοτήτων που εξαρτώνται από τα δάση, συμπερι­ λαμβανομένων των αυτόχθονων πληθυσμών, των τοπικών κοινοτήτων, άλλων εθιμικών κατόχων δικαιωμάτων ιδιο­ κτησίας και των μικροκαλλιεργητών.
Οι εταιρικές σχέσεις και οι μηχανισμοί συνεργασίας μπορεί να περιλαμβάνουν, μεταξύ άλλων, δομημένους διαλόγους, προγράμματα και δράσεις χρημα­ τοδοτικής και τεχνικής στήριξης, διοικητικές ρυθμίσεις που παρέχουν στις χώρες παραγωγής και σε τμήματα αυτών τη δυνατότητα μετάβασης σε γεωργική παραγωγή που διευκολύνει τη συμμόρφωση των σχετικών βασικών και παράγωγων προϊόντων με τις απαιτήσεις του παρόντος κανονισμού.
Η Επιτροπή διασφαλίζει ότι οι αυτόχθονες πληθυσμοί, οι τοπικές κοινότητες και η κοινωνία των πολιτών συμμετέχουν στην ανάπτυξη κοινών χαρτών πορείας.
Οι κοινοί χάρτες πορείας βασίζονται σε ορόσημα που έχουν συμφωνηθεί με τους τοπικούς ενδιαφε­ ρόμενους φορείς.
Η Επιτροπή συνεργάζεται ιδίως με τις χώρες παραγωγής για την άρση των νομικών εμποδίων όσον αφορά τη συμμόρφωσή τους, συμπεριλαμβανομένων της εθνικής διαχείρισης του ιδιοκτησιακού καθεστώτος γης και της νομοθεσίας περί προστασίας των δεδομένων.
Στόχος των εν λόγω εταιρικών σχέσεων είναι η ανάπτυξη κοινών χαρτών πορείας, συμπεριλαμβανομένου του διαρκούς δια­ λόγου και της συνεργασίας, ιδίως με χώρες και τμήματα χωρών που χαρακτηρίζονται ως υψηλού κινδύνου, προκει­ μένου να υποστηριχθεί η συνεχής βελτίωσή τους προς την κατηγορία συνήθους κινδύνου που αναφέρεται στο άρθρο 27.
Οι εταιρικές σχέσεις και οι μηχανισμοί συνεργασίας δίνουν ιδιαίτερη προσοχή στους μικροκαλλιεργητές ώστε να δοθεί στους μικροκαλλιεργητές αυτούς η δυνατότητα με­ τάβασης σε βιώσιμες γεωργικές και δασοπονικές πρακτικές, καθώς και η δυνατότητα συμμόρφωσης με τις απαιτήσεις του παρόντος κανονισμού, μεταξύ άλλων μέσω της παροχής επαρκών και εύληπτων πληροφοριών.
Διατίθενται επαρκείς οικονομικοί πόροι για την κάλυψη των αναγκών των μικροκαλλιεργητών.